ബിഗ് ഷോ രക്ഷകനായി പഞ്ചാബ് കിംഗ്സിനെതിരെ ബാംഗ്ലൂരിന് മികച്ച സ്കോര് ഐപിഎലില് റോയല് ചലഞ്ചേഴ്സ് ബാംഗ്ലൂരിനെതിരെ പഞ്ചാബ് കിംഗ്സിന് 165 റണ്സ് വിജയലക്ഷ്യം. ആദ്യം ബാറ്റ് ചെയ്ത ആര്സിബി നിശ്ചിത 20 ഓവറില് 7 വിക്കറ്റ് നഷ്ടപ്പെടുത്തി 164 റണ്സാണ് നേടിയത്. 57 റണ്സ് നേടിയ ഗ്ലെന് മാക്സ്വല് ആണ് ബാംഗ്ലൂരിനെ മികച്ച സ്കോറിലെത്തിച്ചത്. പഞ്ചാബിനായി മോയിസസ് ഹെന്റിക്കസും മുഹമ്മദ് ഷമിയും മൂന്ന് വിക്കറ്റ് വീതം വീഴ്ത്തി. 4 ഓവറില് വെറും 12 റണ്സ് വഴങ്ങിയാണ് ഹെന്റിക്കസിന്്റെ പ്രകടനം. 12 ഓവറില് 3 വിക്കറ്റ് നഷ്ടത്തില് 73 റണ്സ് എന്ന നിലയില് പതറിയ ബാംഗ്ലൂരിനെ വിസ്ഫോടനാത്മക ബാറ്റിംഗിലൂടെ മാക്സ്വല് ആണ് കരകയറ്റിയത്. royal challengers innings punjab ബാംഗ്ലൂര് നന്നായി ബാറ്റ് ചെയ്തു എന്നതിനപ്പുറം പഞ്ചാബിന്്റെ പിഴവുകളാണ് ആദ്യ സമയങ്ങളില് കണ്ടത്. മോശം ബൗളിംഗിനൊപ്പം പഞ്ചാബ് ഫീല്ഡിലും മോശം പ്രകടനമാണ് നടത്തിയത്. ചില ക്യാച്ചുകള് അവര് നിലത്തിടുകയും ചെയ്തു. ഇതോടെ ബാംഗ്ലൂര് വളരെ വേഗത്തില് സ്കോര് ചെയ്തു. പവര് പ്ലേയില് വിക്കറ്റ് നഷ്ടപ്പെടാതെ 55 റണ്സിലെത്തിയ ബാംഗ്ലൂരിന്്റെ സ്കോര് നില പിന്നീട് വളരെ താഴ്ന്നു. രവി ബിഷ്ണോയ്, ഹര്പ്രീത് ബ്രാര് എന്നിവര് കൃത്യതയോടെ പന്തെറിഞ്ഞപ്പോള് അടുത്ത 6 ഓവറില് പിറന്നത് വെറും 18 റണ്സ്. ഇതിനിടെ രവി ബിഷ്ണോയുടെ പന്തില് ദേവ്ദത്തിനെ ലോകേഷ് രാഹുല് പിടികൂടിയത് തേര്ഡ് അമ്ബയര് നോട്ടൗട്ട് വിളിച്ചത് വിവാദമായി. എന്നാല് പിന്നീട് ധൃതിയില് ബാംഗ്ലൂരിന് മൂന്ന് വിക്കറ്റ് നഷ്ടമായി. Read Also : ഐപിഎല്: ബാംഗ്ലൂരിനു ബാറ്റിംഗ് മൂന്ന് മാറ്റങ്ങളുമായി പഞ്ചാബ് 68 റണ്സ് നീണ്ട ആദ്യ വിക്കറ്റ് കൂട്ടുകെട്ട് തകര്ത്തത് മോയിസസ് ഹെന്റിക്കസ് ആയിരുന്നു. തന്്റെ ആദ്യ ഓവറില് തന്നെ വിരാട് കോലിയെയും 25 ഡാനിയല് ക്രിസ്റ്റ്യനെയും 0 അടുത്തടുത്ത പന്തുകളില് പുറത്താക്കിയ ഓസീസ് ഓള്റൗണ്ടര് പഞ്ചാബിനെ കളിയിലേക്ക് തിരികെ കൊണ്ടുവന്നു. കോലിയെ ക്ലീന് ബൗള്ഡാക്കിയ ഹെന്റിക്കസ് ക്രിസ്റ്റ്യനെ സര്ഫറാസ് ഖാന്്റെ കൈകളില് എത്തിച്ചു. ഏരെ വൈകാതെ ദേവ്ദത്തിനെ 40 ഹെന്റിക്കസിന്്റെ പന്തില് ലോകേഷ് രാഹുല് പിടികൂടി. നാലാം വിക്കറ്റില് ക്രീസില് ഒത്തുചേര്ന്ന മാക്സ്വല്എബി സഖ്യം കളം ഭരിക്കുന്ന കാഴ്ചയാണ് പിന്നീട് കണ്ടത്. അനായാസം ബൗണ്ടറികള് കണ്ടെത്തിയ മാക്സ്വല് ആയിരുന്നു ഏറെ അപകടകാരി. 29 പന്തുകളില് താരം ഫിഫ്റ്റി തികച്ചു. ഡിവില്ല്യേഴ്സ് കൂടി ബൗണ്ടറികള് കണ്ടെത്താന് തുടങ്ങിയതോടെ പഞ്ചാബ് വിയര്ത്തു. എന്നാല്, 23 റണ്സെടുത്ത എബിയെ നേരിട്ടുള്ള ത്രോയില് റണ്ണൗട്ടാക്കിയ സര്ഫറാസ് പഞ്ചാബിന് ബ്രേക്ക്ത്രൂ നല്കി. മാക്സ്വലുമായി നാലാം വിക്കറ്റില് 73 റണ്സിന്്റെ കൂട്ടുകെട്ടില് പങ്കാളി ആയതിനു ശേഷമാണ് എബി മടങ്ങിയത്. അവസാന ഓവറില് മാക്സ്വല് 57 പുറത്തായി. മുഹമ്മദ് ഷമിയുടെ പന്തില് സര്ഫറാസ് ഖാന് പിടിച്ചാണ് താരം മടങ്ങിയത്. ഷഹബാസ് അഹ്മദ് 8, ജോര്ജ് ഗാര്ട്ടണ് 0 എന്നിവര് അതേ ഓവറില് ക്ലീന് ബൗള്ഡായി.